open-index/open-wikipedia-markdown huggingface dataset:
Leioderes kollari

***Leioderes kollari*** er en bille som tilhører familien trebukker (Cerambycidae).  Artsdatabanken har ikke tildelt noe normert navn, men *blek lønnebukk* er foreslått. I Norge er den bare funnet ved Oslo.

## Utseende
En middelsstor (9–15&nbsp;mm), slank, ensfarget lysbrun til brunoransje trebukk. Antennene er omtrent så lange som kroppen hos hannen, noe kortere hos hunnen. Hodet er forholdsvis stort og bredt. Pronotum er bredere enn langt og har jevnt rundede sider. Dekkvingene har markerte, rettvinklede hjørner, bak disse er de parallellsidige, de dekker ikke de to siste bakkroppsleddene. Vingene er ganske tett, middels grovt punkterte og har et ganske dypt lengdeinntrykk som går fra litt innenfor skuldrene skrått innover. Lårene er kølleformede, beina ellers slanke.

## Levevis
Arten lever bare på død ved av spisslønn (*[[Acer platanoides]]*). Larven utvikler seg helst i nylig døde grener som er 2-5 centimeter tykke. Larveutviklingen tar ett eller to år. De voksne billene kan finnes i juni-juli, av og til på blomster.
 
## Utbredelse
Arten har en østlig utbredelse i Europa, og har en nokså isolert forekomst i Sør-Skandinavia, videre finnes den fra Polen sørover til Syria, mot øst til Uralfjellene. I Norge er den bare funnet ved Oslo.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Callidiini 
******** blek lønnebukk, *Leioderes kollari* Redtenbacher, 1849

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Leioderes kollari''

## Eksterne lenker
* 
* Foto av arten
Cuba under Sommer-OL 1980

**Cuba under Sommer-OL 1980**. 207 sportsutøvere, 175 menn og trettito kvinner fra Cuba deltok i nitten sporter under Sommer-OL 1980 i Moskva. Cuba ble fjerde beste nasjon med åtte gull-, sju sølv- og fem bronsemedaljer. Bokseren Teófilo Stevenson var Cubas flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Carcar City

**Carcar City** er en filippinsk by i provinsen Cebu. Under folketellingen i 2007 kom man til et befolkningstall på 100&nbsp;632, i 2010 hadde den et beregnet innbyggertall på 107&nbsp;323.

Carcar var kjent som **Sialao** før spansk kolonisering. Den ble en *municipio* i 1599. I 2005 ble storbyregionen Metro Cebu utvidet slik at Carcar ble dens sørligste del. To år etter fikk kommunen bystatus, og etter et frem-og-tilbake i rettsvesenet er den forblitt by.

## Barangayer
Carcar City er inndelt i 15 barangayer per 30. september 2019.

## Referanser




## Eksterne lenker
*
Cappelens Norgeshistorie

***Cappelens Norgeshistorie*** er et historiverk i femten bind som ble utgitt mellom 1976 og 1980 med Knut Mykland som hovedredaktør.

## Bind

 
## Referanser
Rudolf Ericsson

**Rudolf Arndt Benjamin Ericsson** (født i Stockholm 6. november 1872, død 20. august 1937) var en svensk skøyteløper. 

Ericsson vant EM på skøyter, allround i 1893, og ble nest beste løper i VM på skøyter, allround samme år. Han var også første skøyteløper som toppet Adelskalenderen, da det i 1893 for første gang ble konkurrert i stor firkamp – 500 meter,  meter,  meter og  meter.

## Referanser


## Eksterne lenker
* 
* Evert Stenlund: Adelskalenderen – historisk utvikling
*
Franz Schilling

**Franz Schilling** (født 2. juni 1872, død 29. juni 1929) var en østerriksk skøyteløper. Han representerte Østerrike-Ungarn.

Schilling vant EM på skøyter, allround i 1892, og ble dermed den første som ble kåret til europamester på skøyter. Det ble ikke kåret noen mester i det første EM i 1891. Han ble nest beste løper i EM i 1906 og tredje beste løper i EM i 1907, men regnes ikke som medaljevinner da kun mesteren fikk medalje i perioden 1891–1907. 

## Referanser


## Eksterne lenker
*
Veslefrikk

**Veslefrikk** kan vise til:
*Et norsk band, se Veslefrikk (band)
*En norsk sang, se Veslefrikk (sang) 
*Et oljefelt i Nordsjøen, se Veslefrikkfeltet
*Et folkeeventyr, se Veslefrikk med fela (eventyr)
*En film, se Veslefrikk med fela (film)
*Stiftelsen Veslefrikk - komponering med barn og unge
*Veslefrikk kultur og teaterverksted i Halden.
Johan Vikander

**Johan Edvard Vikander** (født 27. mars 1885, død 1. januar 1929) var en finsk skøyteløper. Han representerte Russland. 

Vikander vant EM på skøyter, allround i 1905. Han satte verdensrekord på 500 meter 9. februar 1908 i Davos med tiden 44,4.

## Referanser


## Eksterne lenker
*
Kurdisk skrift

**Kurdisk skrift** omfatter skriftsystemer som blir brukt for å skrive kurdisk. Flere ulike alfabeter har blitt brukt til å skrive dette språket, i og med at kurdere bor spredd over et stort område, fordelt på ulike stater.
 
I Tyrkia og Syria bruker kurdere hovedsakelig et system som bygger på det latinske alfabetet og som kalles Hawar. Det ble utformet av Jeladet Ali Bedirkhan i 1932. 

I Irak og Iran brukes stort sett Sorani-alfabetet, som bygger på det arabiske alfabetet. 

Et tredje skriftsystem, som kalles Yekgirtú, er utviklet til å passe til alle dialekter. Kurdere i Aserbajdsjan som snakker  Kurmancî, bruker en variant av det kyrilliske alfabetet. 

Tidligere brukte kurdere i Armenia en variant av det armenske alfabetet.
Pavana III oljekraftverk

**Pavana III oljekraftverk** er et oljekraftverk i området San Lorenzo i Honduras. Det har en installert produksjonskapasitet på 267,2 MW, fordelt på 16 like store turbiner á 16,7 MW hver. Anlegget ble påbegynt omkring 2000 og stod ferdig i 2005. Brenselkilden er tungolje. Utstyret er levert av Wärtsilä.

## Eksterne lenker
* IndustCards – «Diesel and Gas-Engine Plants in Central America ».
Bergens Dampbaadelag

**Bergens Dampbaadelag** var et dampskipsselskap som ble etablert av kjøpmenn fra Bergen i 1865.

Den første dampbåten gikk i rute mellom Laksevåg, Askøy og Sandviken. Tilbudet var en suksess og selskapet kunne snart utvide med flere båter og ruter i Hordaland. Båten *Fridtjof* ble sågar levert i 1866 fra Bergen Mekaniske Verksted og gikk i rute mellom Bergen og Lindås.

I 1872 ble selskapet oppløst, og fartøy og ruter overtatt av J. Næsgaard.

## Referanser

* Dag Bakka Jr. (1974): *Bergenske Fjordabåter*
* Den indre farleia, Bergen-Nordhordland
Corinto Barge oljekraftverk

**Corinto Barge oljekraftverk** er et oljekraftverk i Nicaragua. Det er bygd på en stor industrilekter, av MAN og Siemens. Det har en installert produksjonskapasitet på 70,4 MW, fordelt på 4 like store turbiner á 17,6 MW hver. Anlegget ble påbegynt omkring 1995 og stod ferdig i 1999. Brenselkilden er tungolje. 

## Eksterne lenker
* IndustCards – «Diesel and Gas-Engine Plants in Central America ».
Gustaf Estlander

**Gustaf Axel Estlander** (født 18. september 1876 i Helsingfors, død 1. desember 1930 i Stockholm) var en finsk, senere svensk, arkitekt, båtkonstruktør og skøyteløper. Som skøyteløper representerte han Storfyrstedømmet Finland.

Estlander vant EM på skøyter, allround i 1898. Han ble nest beste løper i EM i 1897 og 1899, og nest beste løper i VM på skøyter, allround i 1896 og tredje beste løper i VM i 1898, men fikk ikke medaljer da det i perioden 1891–1907 bare ble delt ut medalje til mesteren.

Han er i Finland og Sverige mest kjent som arkitekt og båtkonstruktør, og han drev det tyske verftet Papst-Verft mellom 1918 og 1923. Omtrent 300 konstruksjonstegninger av Estlanders båter oppbevares i Sjöhistoriska museet i Stockholm. Estlander ble i 1927 svensk statsborger.

## Familie
Gustaf Estlander var yngre bror til jurist, professor, riksdagsmann og OL-seiler Ernst Estlander og deres far var Jakob August Estlander, som var professor i kirurgi og statsråd.

## Referanser


## Eksterne lenker
* 
*
Ernesto Che Guevara oljekraftverk

**Ernesto Che Guevara oljekraftverk** er et oljekraftverk i Tipitata, 20&nbsp;km fra hovedstaden Managua i Nicaragua. Det er bygd ut av Hyundai. Det har en installert produksjonskapasitet på 20,4 MW, fordelt på 12 like store turbiner á 1,7 MW hver. Anlegget ble påbegynt omkring 2005 og stod ferdig i 2008. Brenselkilden er tungolje.

## Eksterne lenker
* IndustCards – «Diesel and Gas-Engine Plants in Central America ».
Pacora oljekraftverk

**Pacora oljekraftverk** er et oljekraftverk i  Panama. Det er bygd ut av det tyske selskapet MAN. Det har en installert produksjonskapasitet på 50,1 MW, fordelt på 3 like store turbiner á 16,7 MW hver. Anlegget ble påbegynt i 2002 og stod ferdig i 2003. Brenselkilden er tungolje. 

## Eksterne lenker
* IndustCards – «Diesel and Gas-Engine Plants in Central America ».
DS «Else Marie»

**DS «Else Marie»** var et dampskip bygget i 1917, senket i 1942.

Skipet ble bygget av *Superior Shipbuilding Co.* i Wisconsin og døpt *Cleveland*. Bestiller var skipsreder Knut Knutsen fra Haugesund, ved overlevering ble det videresolgt for 2,8 millioner kroner til bergensrederiet Nieuwjaar & Hansen. Skipet bar flere navn før det i 1933 ble omdøpt til «Else Marie».

Fra mai 1940 var skipet under tysk kontroll, og 7. juli 1942 ble det senket av et russisk fly i nærheten av Vardø. Skipet var da på vei fra Kirkenes til det nasjonalsosialistiske Tyskland lastet med jernmalm. 13 norske sjøfolk omkom, de fleste fra Vestlandet.

## Litteratur
* Øistein Wiik: *Minner og minnesmerker fra 1940–1945*
* Leif M. Bjørkelund & E. H. Kongshavn: *Våre gamle skip*

## Eksterne lenker
* Bilde av skipet Great Lakes Vessels Online Index
* Navnene på de omkomne ved senkingen i 1942  Sjømennenes minnehall, Stavern
* 1927 DS Gungner (PGR238192701) Skipshistorie.net
Styrelsen för psykologiskt försvar

**Styrelsen för psykologiskt försvar** (**SPF**) var en svensk etat som avløste Beredskapsnämnden og som i 2009 ble etterfulgt av myndigheten för samhällsskydd och beredskap. Etaten ble også kalt **Psykologiska försvaret**, navnet på alle organisasjoner og etater som ble opprettet for å kunne støtte opp under forsvarsviljen for å beskytte Sveriges territorielle grense. Ett av målene var å begrense ryktespredning. Det psykologiske forsvaret var, sammen med det militære forsvaret og det økonomiske forsvaret, en del av totalforsvaret. Man skulle blant annet analysere folkestemningen og ved behov starte de kampanjer som var nødvendig. En av oppgavene var å radioovervåke utenlandske etermedier. 

## Sivile organisasjoner tilknyttet det psykologiske forsvaret
Andre organisasjoner som har tilknytning til det psykologisk forsvaret er:
* Sveriges Radio
* Sveriges Television
* Tidningarnas Telegrambyrå

## Se også
* Myndigheten för psykologiskt försvar
## Litteratur
* Fakta om totalforsvaret 1993-1994, Försvarsstabens informasjon delen, M7754-706002
* Boken SKUFFET IKKE publisert av Styret i psykologisk forsvar i juni 2003. ISBN 91-87260-03-4 Skuffet ikke

## Referanser
Veslefrikk med fela (eventyr)

***Veslefrikk med fela*** er et folkeeventyr utgitt av Peter Christen Asbjørnsen. Han fikk eventyret fortalt av den femten år gamle Engebret Hougen i Sel i 1842. Jørgen Moe hørte det samme eventyret fortalt av Olav fra Evje (født i Åseral) under sin folkloristiske samlerferd gjennom Setesdal i 1847.

Asbjørnsen skriver i sin kommentar til typen:

*Veslefrikk* er et internasjonalt kjent eventyr (AT 592). Det finnes 15 varianter i Norge, men typen er også belagt i finsk, svensk, samisk, dansk, irsk, fransk, tysk, flamsk, tsjekkisk, slovensk, serbokroatisk, katalansk, spansk, russisk og ukrainsk, ved siden av å ha blitt spredd til Amerika gjennom spanske og franske emigranter.

## Handling
Etter at Veslefrikk har tjent i tre år for tre skilling, begir han seg i vei fra lensmannsgården. Han møter en fattig trollkar, som for hver gang gjør seg større og mer fillete i klærne, og tigger penger av ham inntil Veslefrikk selv ikke har flere penger igjen. For sin godhet mottar han da tre ønsker.
*1. ønske: En fele som er slik at alt som har liv må danse etter den.
*2. ønske: En børse som er slik at den treffer alt han sikter på om det er aldri så langt borte, jf. friskytter.  
*3. ønske: At ingen kan nekte ham det første han ber om.

For sine trolldomskunster blir Veslefrikk satt i arresten, men da han skal henges ber han om å få oppfylt et siste ønske. Ettersom ingen kan nekte ham det, ber han om å få spille en slått. Dermed frir han seg fra eksekusjonen, ettersom de dansende var ute av stand til å ta fra ham fela og gripe ham. De måtte alle danse enten de ville det eller ikke.

## Publiseringer

*Asbjørnsen utga først «Veslefrik med Felen» som nr. 6 i *Juletræet for 1866*, og dernest som nr. 97 i den såkalte enesamlingen, *[[Norske Folkeeventyr|Norske Folke-Eventyr. Ny Samling]]* (1871).
*Eventyret er også blitt filmatisert av Ivo Caprino, i hans dukkefilm av samme tittel, *[[Veslefrikk med fela (film)|Veslefrikk med fela]]*, hvor Peter Christen Asbjørnsen i en skapt rammefortelling opptrer som eventyrsamler.

## Litteratur
*P. Chr. Asbjørnsen: *Norske Folke-Eventyr. Ny Samling*. Chistiania 1871.

## Referanser


## Eksterne lenker
* Runeberg tekstgjengivelse
* Dramatisert av Oslo Familieteater
Semanotus undatus

***Semanotus undatus*** er en bille som tilhører familien trebukker (Cerambycidae). I Norge har den en østlig utbredelse, og er funnet nord til Namsos.

## Utseende
En middelsstor (7–14&nbsp;mm), forholdsvis bred og flat, mørkbrun trebukk, dekkvingene med to ujevne, gulhvite tverrbånd. Antennene er rundt halvparten så lange som kroppen. Hodet er nærmest kvadratisk med ganske små fasettøyne. Pronotum er bredere enn langt, noe tilsmalnet bakover, med rundede sider og grov, oppstående, gråaktig behåring. Dekkvingene har markerte, rettvinklede skuldre, bak disse parallellsidige. De har to lyse tverrbånd med hakkete kanter, og er sparsomt kledt med ganske lange, lyse hår. Hos hunnen stikker et eggleggingsrør ut bak dekkvingene. Beina er mørke og ganske slanke.

## Levevis
Larvene utvikler seg under barken til døde, små grantrær. Disse skal helst ha vokst langsomt. Arten finnes helst på steder med langsomtvoksende granbestander med mye lav på greinene. Larvene beveger seg når overflaten, men gangene går også inn i splintveden. Utviklingen tar to år i Skandinavia. Noen overvintrer det siste året som nyklekket voksen bille, andre som utvokst larve, på grunn av dette kan voksne biller påtreffes like fra mai til august. Man finner dem ofte løpende omkring på døde graner. Ved tørkestress kan arten også angripe levende graner og bidra til at de dør.

## Utbredelse
Arten er utbredt i det østlige Europa og videre østover til Kina. I Norge er den forholdsvis vanlig på Østlandet, og finnes også i indre strøk av Trøndelag.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Callidiini 
******** *Semanotus undatus* (Linnaeus, 1758)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Semanotus undatus''

## Eksterne lenker
*
Callidium aeneum

***Callidium aeneum*** er en bille som tilhører familien trebukker (Cerambycidae). I Norge har den en østlig utbredelse, og er funnet nord til Nordland.

## Utseende
En middelsstor (9–15&nbsp;mm), bred, metallisk grønn trebukk. Arten er vanligvis lett å kjenne på fargen. Blåbukk (*Callidium violaceum*) ligner, men denne arten har blåfiolett metallskjær. Antennene er spinkle og omtrent halvparten så lange som kroppen. Pronotum er bredere enn langt, med jevnt rundede sider og halvlang, oppstående, grålig behåring. Dekkvingene har markerte, rettvinklede skuldre, overflaten har en karakteristisk, grov-rynket struktur. Lårene er noe fortykkede, beina ellers slanke.

## Levevis
Larvene utvikler seg under barken på grove, døde grener som sitter igjen på fortsatt levende graner. Trærne skal helst være soleksponerte, som i skogbryn eller isolerte trær i havnehager eller lignende. Noen ganger kan larvene også finnes i furu. Denne arten har en karakteristisk larvegang, larven gnager ut en mer eller mindre sirkelrund grop som blir 3-4 centimeter i diameter. Larveutviklingen tar to år. Denne arten finnes gjerne sammen med andre vedlevende biller, blant andre kortvinget granbukk (*Molorchus minor*). De voksne billene kan man finne løpende omkring på døde greiner og tømmerstabler i juni-juli.

## Utbredelse
Arten er utbredt i Europa, bortsett fra de vestligste delene, og videre østover til Japan. I Norge forekommer den på Sør-Østalndet og noen steder i Trøndelag og Nordland.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Callidiini 
******** *Callidium aeneum* (De Geer, 1775) (synonym *[[Callidostola aenea]]*)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Callidium aeneum''

## Eksterne lenker
*
Politisk boss

En **boss** er i amerikansk politikk en person som kontrollerer en valgkrets eller en del av et parti, ofte kalt en «politisk maskin». En boss har ikke nødvendigvis noen politiske verv selv. Bossvelde og maskinpolitikk er i første rekke historiske begreper.

På 1800- og det tidlige 1900-tallet spilte bosser en viktig rolle i amerikansk politikk. De fleste byer av en viss størrelse hadde politiske bosser. Bossveldet var forbundet med korrupsjon og utveksling av vennetjenester på grensen av loven. Noen bosser hadde også forbindelser til organisert kriminalitet, fremfor alt i forbudstiden i USA.

Bekjempelse av bossveldet ble en kampsak for den progressive bevegelsen i amerikansk politikk.

## Referanser
Cosmic Gate

**Cosmic Gate** er en av verdens mest kjente duoer innen sjangeren elektronisk dansemusikk (nærmere bestemt Trance). bestående av DJ- og produsentene Claus Terhoeven (Nic Chagall) og Sefan Bossems (Bossi). 

## Biografi
De to møttes tilfeldig i et studio i november 1998, hvor de fant tonen og bestemte seg for å lage en låt sammen. Resultatet ble låta "The Drums", en Hard Trance låt som skulle markere starten på Cosmic Gate. 

Begge fant seg nødt til å slutte i sine faste jobber som DJ-er i to av de største klubbene i Tyskland, for å få nok tid til å lage remixer for artister som Blank & Jones, Ferry Corsten, Rank 1 og Tiësto, ved siden av DJ-oppdrag verden over, og egne produksjoner. 

## Eksterne lenker
* 
* 
*
Myndigheten för civilt försvar

**Myndigheten för civilt försvar**, tidligere **Myndigheten för samhällsskydd och beredskap**, er en svensk statlig forvaltningsmyndighet som sorterer under Justitiedepartementet, med ansvar for kriseberedskap, sivilforsvar og vern mot ulykker, i den utstrekning ikke noen annen myndighet har ansvaret. Ansvaret innebærer tiltak før, under og etter en ulykke eller krise.

## Historikk
Myndigheten för civilt försvar (MSF) ble opprettet 1. januar 2009 med navnet Myndigheten för samhällsskydd och beredskap, en sammenslåing av Krisberedskapsmyndigheten, Statens räddningsverk og Styrelsen för psykologiskt försvar.
 
## Organisasjon
MSF har virksomhet i Stockholm, Karlstad og Kristinehamn, samt skoler i Sandö og Revinge.

Generaldirektør for myndigheten er Helena Lindberg, som ble generaldirektør for Krisberedskapsmyndigheten i januar 2008. Til overdirektør utpekte regjeringen den 13. november 2008 Nils Svartz, tidigere overdirektør ved Krisberedskapsmyndigheten.

## Referanser


## Eksterne lenker
* Myndigheten för samhällsskydd och beredskap
* Krisinformation.se
Love Buzz

***Love Buzz*** er et musikkalbum utgitt av Vidar Busk i 2003. Albumet fikk gode anmeldelser fra flere aviser og lå 14 uker på VG-lista og endte med 4.-plass som beste plassering.

## Sporliste

# «Rock'n'Bowl» (Vidar Busk/Anders Engen)
# «Remember Me» (Lex Blackmore/Marlena Shaw/Richard Evans/Robert Miller)
# «Bang the Drum» (Vidar Busk/Anders Engen/Audun Erlien)
# «Ever-Blue Green» (Vidar Busk/Anders Engen/Audun Erlien)
# «Love Buzz» (Vidar Busk/Anders Engen)
# «Come On Down» (Vidar Busk/Anders Engen/Audun Erlien)
# «Wanna Celebrate» (Vidar Busk/Anders Engen)
# «Phone Call From New Orleans» (Vidar Busk/Anders Engen/Audun Erlien)
# «Guardian Angel» (Vidar Busk/Anders Engen/Audun Erlien)
# «Melancholy In a Frame» (Vidar Busk/Anders Engen)
# «Things Change» (Vidar Busk/Anders Engen)
# «Heavenly Teardrops» (Vidar Busk/Anders Engen)

## Medvirkende
### Musikere
* Vidar Busk - sang, gitarer, kor, låtskriver
* Anders Engen - trommer, perkusjon, div. instrumenter, kor, produsent, låtskriver
* Audun Erlien - bass, div. instrumenter, låtskriver 
### Øvrige
* Ulf Holand - tekniker, miksing 
* Björn Engelmann - mastering 
* Herborg Pedersen - fotograf 
* Espen Liland - coverdesign
Algerie under Sommer-OL 1984

**Algerie under Sommer-OL 1984**. Trettitre sportsutøvere fra Algerie deltok i fire sporter under Sommer-OL 1984 i Los Angeles. Det var femte gangen Algerie deltok i et OL. De kom på delt 42.-plass med to bronsemedaljer, dette var nasjonens første medaljer i et OL.

## Medaljer

## Medaljevinnerne

## Eksterne lenker
* Resultater og profilside  på sports-reference.com
* Offisiell rapport fra olympiaden
Dawda Jawara

**Daida Kairaba Jawara**, eller **Dawda Kairaba Jawara**, (født **Saikou Almami Jawara**, 16. mai 1924 i Barajally i MacCarthy Island Division i Britisk Gambia, død 27. august 2019 i Bakau i Gambia) var statsminister i Gambia fra 1962 til 1970 og deretter landets første president, fra 1970 og 1994.

Han ble utnevnt til helseminister før han ble utdanningsminister i 1960.

I juli 1981, mens han var til stede ved bryllupet mellom prins Charles og Diana Spencer, ble han nesten styrtet i et blodig statskupp som ble igangsatt av hans politiske konkurrent Kukoi Samba Sanyang. Dette kuppet ble til slutt stoppet ved hjelp av senegalesiske tropper. Den 22. juli 1994 var det et nytt kuppforsøk, denne gangen ledet av Yahya Jammeh. Dette kuppet var mer vellykket enn det forrige, og president Jawara dro derfor i eksil frem til 2002. 

Han vendte tilbake til Gambia, men var ikke politisk aktiv resten av sitt liv.

## Referanser
Andorra under Sommer-OL 1984

**Andorra under Sommer-OL 1984**. To mannlige sportsutøvere fra Andorra deltok i en sport under Sommer-OL 1984 i Los Angeles. Det var tredje gangen Andorra deltok i et sommer-OL, de vant ikke noen medaljer.

## Medaljer

## Kilder
* Resultater og profilside  på sports-reference.com
Callidium coriaceum

***Callidium coriaceum*** er en bille som tilhører familien trebukker (Cerambycidae). I Norge har den en østlig utbredelse, og er funnet nord til Nordland.

## Utseende
En middelsstor (8–14&nbsp;mm), forholdsvis slank, mørkt bronseaktig brun trebukk. Den skiller seg fra de andre *[[Callidium]]-*artene på smalere kroppsform og mindre tydelig metallglans. Antennene er nesten så lange som kroppen hos hannen, kortere hos hunnen. Pronotum er bredere enn langt med rundede sider, grovt punktert, i midten med tre mer eller mindre tydelige lengderibber. Dekkvingene er grovt punktert, men ikke påfallende rynkete, i den fremre delen med to litt utydelige lengderibber. Lårene er forholdsvis tykke, resten av beina slanke.

## Levevis
Denne arten hører til i gammel granskog der det finnes langsomtvoksende trær med tykk bark. Larvene utvikler seg under barken på gamle trær som har vært døde et par år. Trærne bør ha fastsittende bark og ikke være sterkt angrepet av barkbiller. Larven gnager ganger under barken som også går inn i splintveden. Larveutviklingen tar minst to år. De voksne billene er aktive i juni-juli, mest om natten. Denne arten finnes ofte sammen med trebukkene *[[Semanotus undatus]]* og kortvinget granbukk *Molorchus minor*.

## Utbredelse
Arten er utbredt i Europa, bortsett fra de vestligste delene, og videre østover til Korea. I Norge finnes den rundt Oslofjorden og på et par steder lenger nord.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Callidiini 
******** *Callidium coriaceum* Paykull, 1800 (synonym *[[Palaeocallidium coriaceum]]*)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. 
* Norges biller – ''Callidium coriaceum''

## Eksterne lenker
* 
* Bilde av arten
Bahrain under Sommer-OL 1984

**Bahrain under Sommer-OL 1984**. Ti mannlige sportsutøvere fra Bahrain deltok i fire sporter, friidrett, moderne femkamp, skyting og svømming under Sommer-OL 1984 i Los Angeles. Det var første gangen Bahrain deltok i et sommer-OL, de vant ikke noen medaljer.

## Medaljer

## Eksterne lenker
* OL-resultater på Sports-reference.com
Blåbukk

**Blåbukk** (*Callidium violaceum*) er en bille som tilhører familien trebukker (Cerambycidae). I Norge finnes den vanligst på ved av bartrær lagret under tak.

## Utseende
En middelsstor (8–16&nbsp;mm), bred, svart trebukk, dekkvingene med et blåfiolett metallskjær som gjør det lett å kjenne arten. *[[Callidium aeneum]]* ligner, men har grønt metallskjær. Antennene er omtrent halvparten så lange som kroppen. Pronotum er bredere enn langt, med rundede sider, grovt punktert og med nokså lange, oppstående, mørke hår. Dekkvingene er grovt og tett punkterte, men ikke rynkete, med korte hår og tydelig metallglans. Beina er svarte, lårene noe fortykkede, ellers slanke.

## Levevis

Larvene utvikler seg under barken på død gran og furu. Dersom man bruker materialer med gjensittende bark som bygningsmateriale, kan arten også angripe disse, og den kan leve i flere generasjoner innendørs. Det er også vanlig at den kommer inn i hus med ved av bartrær. Siden arten kan ligne på husbukken (*Hylotrupes bajulus*) kan dette skape stor bekymring, men arten er ikke en så alvorlig skadegjører siden larvene ikke borer dypt inn i veden. Man unngår problemer om alle materialer man bruker er grundig renset for bark. Larveutviklingen tar to år. Utendørs finner man de voksne billene i juni-juli, innendørs kan de forekomme over en lengre tidsperiode. Den ser ut til å være ganske uvanlig i skogen i Norge, det vanligste habitatet er vedstabler som lagres under tak.

## Utbredelse
Den er utbredt i hele Europa, bortsett fra den sørvestligste delen, og videre østover til Stillehavet, og finnes også i Nord-Amerika. Den er sannsynligvis importert til mange av områdene den nå finnes i med trevirke. I Norge er den utbredt over hele landet, men den er sjelden på Vestlandet.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Callidiini 
******** Blåbukk, *Callidium violaceum* (Linnaeus, 1758)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Callidium violaceum''

## Eksterne lenker
*
Pyrrhidium sanguineum

**Purpurbukk** (*Pyrrhidium sanguineum*) er en bille som tilhører familien trebukker (Cerambycidae). I Norge har den en begrenset utbredelse langs kysten av Sørlandet og Østlandet. Den er den eneste arten i slekten *Pyrrhidium*.

## Utseende
En middelsstor (6–15&nbsp;mm), middels slank, blodrød trebukk. Arten er lett å kjenne igjen på fargen. Antennene og beina er svarte.

## Levevis
Larvene utvikler seg under barken på døde stammer av eik, bøk, alm og andre løvtrær, i Skandinavia nesten bare eik. Hunnene legger gjerne egg på nyhogd tømmer, dersom noe felt virke blir liggende igjen drar arten trolig fordel av hogst. Larveutviklingen tar 1-2 år. De voksne billene kan være ute så tidlig som i slutten av april. Larvene til denne arten finnes gjerne sammen med trebukkene lauvtrebarkbukk *Phymatodes testaceus* og eikebarkbukk *Plagionotus arcuatus*.

## Utbredelse
Arten er utbredt i de østlige delene av Europa, mot nord til Sør-Skandinavia, mot sør til Nord-Afrika og Syria, østover til Iran. I Norge er den bare funnet i et lite område langs kysten av Sør- og Østlandet, men kan lokalt være forholdsvis vanlig her.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Callidiini 
******** Purpurbukk, *Pyrrhidium sanguineum* (Linnaeus, 1758)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Pyrrhidium sanguineum''

## Eksterne lenker
*
Krakeviktunnelen

**Krakeviktunnelen** er en veitunnel på fylkesvei 616 i Bremanger kommune i Vestland. Tunnelen går under Haukedalssætra mellom Krakevika og Tjuveholmsundet på Rugsundøya. Tunnelen er 470 meter lang. Tunnelen er en del av Bremangersambandet, som knytter Bremangerlandet og Frøya til fastlandet. Anleggsstart for veianlegget var 13. januar 1998, og Krakeviktunnelen og resten av veien ble åpnet 12. juli 2002.

## Se også
*Rugsundbrua
*Haukedaltunnelen

*Veitunneler i Norge
*Undersjøiske veitunneler i Norge

## Eksterne lenker
* Sogn og Fjordane fylkesarkiv: Ytre Bremanger landfast
* NRK Sogn og Fjordanes fylkesleksikon: Bremangersambandet
Bangladesh under Sommer-OL 1984

**Bangladesh under Sommer-OL 1984**. Én mannlig sportsutøver fra Bangladesh deltok i friidrett under Sommer-OL 1984 i Los Angeles. Det var første gangen Bangladesh deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Andorra under Sommer-OL 1988

**Andorra under Sommer-OL 1988**. Tre sportsutøvere fra Andorra deltok i to sporter under Sommer-OL 1988 i Seoul. Det var fjerde gangen Andorra deltok i et sommer-OL, de vant ikke noen medaljer.

## Medaljer

## Kilder
* Resultater og profilside  på sports-reference.com
Antigua og Barbuda under Sommer-OL 1984

**Antigua og Barbuda under Sommer-OL 1984**. Fjorten sportsutøvere fra Antigua og Barbuda deltok i tre sporter under Sommer-OL 1984 i Los Angeles. Det var andre gangen Antigua og Barbuda deltok i et sommer-OL, de vant ingen medaljer.

## Medaljer

## Referanser
Starfish

***Starfish*** er et musikkalbum utgitt av Vidar Busk i 2005] Albumet lå 2 uker på VG-lista og endte med 12.-plass.

## Sporliste

# «Multiball» (Vidar Busk/Anders Engen)
# «U-Turn» (Vidar Busk/Anders Engen)
# «Gotcha'» (Vidar Busk/Anders Engen)
# «Can't Stand Steady» (Vidar Busk/Anders Engen)
# «Starfish» (Vidar Busk/Anders Engen)
# «Aqua Lounge» (Vidar Busk/Anders Engen/Audun Erlien)
# «Party Belle» (Tine Ågotnes/Vidar Busk/Anders Engen)
# «Twilight Serenade» (Vidar Busk/Anders Engen)
# «Palmetto» (Vidar Busk/Anders Engen/Audun Erlien)
# «Everblue» (Vidar Busk/Anders Engen)
## Medvirkende
### Musikere
* Vidar Busk - sang, gitarer, låtskriver, arrangement
* Anders Engen - trommer, perkusjon, div. instrumenter, kor, produsent, låtskriver, arrangement
* Audun Erlien - bass, div. instrumenter, låtskriver, arrangement
* Thomas Cahill Holand - vokal 
* Tine Ågotnes - vokal, låtskriver 
* Eirik Bergene - munnspill på *Multiball*
### Øvrige
* Ulf Holand - tekniker, miksing, arrangement  
* Björn Engelmann - mastering 
* Herborg Pedersen - fotograf 
* Espen Liland - coverdesign
Aguirre kraftverk

**Aguirre kraftverk** er et varmekraftverk på Puerto Rico. Det har en installert produksjonskapasitet på 600 MW, fordelt på gassturbiner i et kombinasjonsverk. Anlegget ble påbegynt omkring 1970, og stod ferdig i 1976. Brenselkilden er dieselolje og LNG naturgass. 

Operatør er Puerto Rico Electric Power Authority, og utstyret og arbeid er levert av General Electric, m.fl.

## Se også
*Liste over verdens største olje- og gasskraftverk

## Eksterne lenker
* IndustCards – «Gas Turbine and Combined-Cycle Plants in the Caribbean».
Berleporten

**Berleporten** er en veitunnel på Fylkesvei 5712 i Bremanger kommune i Vestland. Tunnelen går gjennom Vasslihamrane mellom Lågeidet og Berlepollen på øya Bremangerlandet. Tunnelen er 860 meter lang. Tunnelen knytter Berlepollen med resten av Bremangerlandet. 

## Se også
*Skatestraumtunnelen
*Oldeidstunnelen
*Veitunneler i Norge

## Referanser


## Eksterne lenker
* Tunnelen på Google StreetView
Cambalache kraftverk

**Cambalache kraftverk** er et varmekraftverk på Puerto Rico. Det har en installert produksjonskapasitet på 249 MW, fordelt på 3 tradisjonelle generasjonsturbiner, á 83 MW hver. Anlegget ble påbegynt omkring 1995, og stod ferdig i 1998. Brenselkilden er fyringsolje, men det planlegges å bygge anlegget ut til også å kunne fyres på naturgass

Operatør er Puerto Rico Electric Power Authority, og utstyret og arbeid er levert av ABB, m.fl.

## Eksterne lenker
* IndustCards – «Gas Turbine and Combined-Cycle Plants in the Caribbean».
Point Lisas gasskraftverk

**Point Lisas gasskraftverk** er et varmekraftverk i Trinidad og Tobago. Det har en installert produksjonskapasitet på 779 MW, fordelt på 2 x 20 MW, 4 x 86 MW, 3 x 63 MW, og 2 x 104 MW blokker av ulik teknologi, stort sett gassturbiner. Anlegget ble påbegynt omkring 1975, og stod ferdig i 2007. Brenselkilden er naturgass.

Operatør er PowerGen Company of Trinidad & Tobago, og utstyret og arbeid er levert av General Electric, Siemens, m.fl.

## Eksterne lenker
* IndustCards – «Gas Turbine and Combined-Cycle Plants in the Caribbean».
Oldeidstunnelen

**Oldeidstunnelen** er en veitunnel på fylkesvei 616 i Bremanger kommune i Vestland. Tunnelen går gjennom Daleide mellom Oldeide og Konsdalsvatnet på øya Bremangerlandet. Tunnelen er 149 meter lang. Tunnelen knytter store deler av Bremangerlandet og Frøya til fastlandet sammen mad Bremangersambandet. 

## Se også
*Lågeidetunnelen
*Skatestraumtunnelen
*Liste over veitunneler i Norge
Bogue oljekraftverk

**Bogue oljekraftverk** er et varmekraftverk på Jamaica, bestående av flere utbyggingstrinn og enheter. Det har en installert produksjonskapasitet på 205 MW, fordelt på blokker a 2+1 turbins 120 MW combinasjonsverk kraftvarmeverk), og fem-turbins 83,5 MW generasjonskraftverk. Anlegget ble påbegynt omkring 1970, og stod ferdig i 2003. Brenselkilden er dieselolje i begge enhetene.

Operatør er Jamaica Public Service Co Ltd, og utstyret og arbeid er levert av en rekke kontraktører, deriblant Ansaldo, General Electric, m.fl.

## Eksterne lenker
* IndustCards – «Gas Turbine and Combined-Cycle Plants in the Caribbean».
San Pedro de Macoris kraftverk

**San Pedro de Macoris kraftverk** er et varmekraftverk i Den dominikanske republikk. Det har en installert produksjonskapasitet på 300 MW, fordelt på 3 x 100 MW blokker med kombinasjons-gassturbiner. Anlegget ble påbegynt omkring høsten 2000, og stod ferdig i 2002. Brenselkilden er fyringsolje.

Operatør er Cogentrix de la Republica Dominicana, og utstyret og arbeid er levert av Doosan, Siemens, m.fl.

## Eksterne lenker
* IndustCards – «Gas Turbine and Combined-Cycle Plants in the Caribbean».
No. 9

***No. 9*** er et musikkalbum utgitt av Torry Enghs i . Sangene på denne plata har engelske tekster.

## Sporliste
# «Boogie Woogie Baby» &ndash; 3:30
# «Shimmie Doo Wah Sae» &ndash; 3:54
# «Return to Sender» &ndash; 2:10
# «Hurt» &ndash; 2:00
# «Silly Little Girl» &ndash; 3:24
# «Jill's Theme» &ndash; 3:40
# «Rock'n'Roll Baby» &ndash; 3:30
# «Hey Mr. Dream Maker» &ndash; 4:02
# «You Talk Too Much» &ndash; 2:28
# «Like I've Never Been Gone» &ndash; 3:08
# «I Can't Stop» &ndash; 2:34
# «Star Robot System» &ndash; 3:06

## Referanser


## Kilder
Grenada under Sommer-OL 1984

**Grenada under Sommer-OL 1984**. Seks sportsutøvere, fire menn og to kvinner fra Grenada deltok i to sporter, friidrett og boksing under Sommer-OL 1984 i Los Angeles. Det var første gangen Grenada deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Lauvtrebarkbukk

**Lauvtrebarkbukk** (*Phymatodes testaceus*) er en bille som tilhører familien trebukker (Cerambycidae). I Norge finnes den i de sørligste landsdelene. Denne arten kommer ofte inn i hus med ved, men gjør ingen skade der.

## Utseende

En middelsstor (6–18&nbsp;mm), slank trebukk. Den er svært variabel både i størrelse og farge. Vanlige fargevarianter er ensfarget rødbrun, og brunrødt pronotum og blåsvarte dekkvinger. Kroppen er ganske slank og jevnbred. Antennene er litt lengre enn kroppen hos hannen, litt kortere hos hunnen. Pronotum er nærmest ovalt, litt bredere enn langt, blankt, fint punktert med fine, oppstående hår. Dekkvingene har markerte skuldre og er parallellsidige. blanke, middels fint og tett punkterte, med en lengderibbe i midten. Beina er forholdsvis lange, lårene fortykkede.

## Levevis
Larvene utvikler seg i tørr ved av løvtrær, mest eik og bøk. Denne arten finnes ofte i vedstabler og kommer inn i hus med ved, men gjør ingen skade der. Utviklingen tar to år. De voksne billene er aktive i mai-juli, mest om natten. De besøker ikke blomster.

## Utbredelse
Arten er utbredt i Europa, i Nord-Afrika og i Asia østover til Iran, dessuten er den innført til Nord-Amerika. I Norge finnes den på Østlandet og langs kysten til Hardanger.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Callidiini 
******** lauvtrebarkbukk, *Phymatodes testaceus* (Linnaeus, 1758)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Phymatodes testaceus''

## Eksterne lenker
*
Phymatodes alni

**Dvergløvbukk** (*Phymatodes alni*) er en bille som tilhører familien trebukker (Cerambycidae). I Norge har den en begrenset utbredelse langs kysten av Sørlandet og Østlandet.

## Utseende
En liten (4-7 mm), tettbygd trebukk med et karakteristisk mønster på dekkvingene. Den kan minne om *[[Anaglyptus mysticus]]* men er mindre og mer tettbygd. Antennene er knapt så lange som kroppen, gulbrune på farge. Pronotum er bredere enn langt med rundede sider, svært finmt punktert og blankt svart, med mørke, oppstående hår. Dekkvingene har markerte, rettvinklede skuldre, er parallellsidige, middels fint punkterte og blanke. Fargen er gulbrun i den fremste tredjedelen og i en smal stripe langs sømmen. Lenger bak er den svart med to buede, hvitaktige tverrbånd, det fremste av dem avbrutt på midten. Beina er korte og kraftige, mørke, lårene sterkt fortykkede.  

## Levevis
Larveutviklingen skjer i tynne, nylig døde greiner av løvtrær, særlig eik. Både hogstavfall og døde greiner som fortsatt henger på trærne kan brukes. Greinene er ofte bare 1-2 centimeter tykke. Larven lever først under barken, men gnager seg snart inn til kjernen i greina. Utviklingen tar ett år. De voksne insektene kan finnes løpende rundt på egnede greiner i mai-juni, de besøker også av og til blomster. Arten kan finnes sammen med flere andre trebukker: *[[Phymatodes pusillus]]*, *[[Xylotrechus antilope]]*, vepsebukk *Clytus arietis*, *[[Anaesthetis testacea]]* og *[[Exocentrus adspersus]]*.

## Utbredelse
Arten er utbredt i Europa, i Nord-Afrika og i Asia østover til Iran. I Norge finnes den langs kysten av Sør- og Østlandet.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Callidiini 
******** dvergløvbukk, *Phymatodes alni* (Linnaeus, 1767) (synonym *[[Poecilium alni]]*)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Phymatodes alni''

## Eksterne lenker
*
Qatar under Sommer-OL 1984

**Qatar under Sommer-OL 1984**. Tjuefire sportsutøvere fra Qatar deltok i tre sporter, blant annet friidrett og fotball under Sommer-OL 1984 i Los Angeles. Det var første gangen som Qatar deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
NM på skøyter, enkeltdistanser for herrer

**NM på skøyter, enkeltdistanser for herrer** er et norgesmesterskap i hurtigløp på skøyter som har blitt arrangert årlig siden 1987. Det arrangeres ett mesterskapsløp på hver av distansene 500 meter, 1000 meter, 1500 meter, 5000 meter og 10&nbsp;000 meter. I 1994 var det to ganger 500m, men bare den beste tiden gjaldt på resultatlisten. I perioden 1995 til og med 2005 og fra og med 2012 var det løperen med beste sammenlagte tid av to 500 metersløp som ble mester på distansen. Fra og med 2006 til og med 2011 var man tilbake til ett 500 metersløp som opprinnelig fra starten av.

## Nåværende medaljeøvelser
### 500 meter

*Medaljer 500 meter / 2×500 meter:
**Oppdatert etter NM 2026.

### 1 000 meter

*Medaljer  meter:
**Oppdatert etter NM 2026.

### 1 500 meter

*Medaljer  meter:
**Oppdatert etter NM 2026.

### 5 000 meter

*Medaljer  meter:
**Oppdatert etter NM 2026.

### 10 000 meter

*Medaljer  meter:
**Oppdatert etter NM 2026.

### Fellesstart

*Medaljer fellesstart:
**Oppdatert etter NM 2026.

## Medaljeoversikt totalt
* Medaljer Gull-Sølv-Bronse-totalt, topp 30 løpere:

## Litteratur
* 
* 

## Eksterne lenker
* 
* 
*
Vaskelapp

En **vaskelapp** (eller vedlikeholdsmerke) er en type merking med vaskeanvisninger. Man finner vaskelapper som isydde tekstiletiketter festet i nakken eller siden på t-skjorter og gensere, men også på innsiden av bukser. Det er allikevel ikke på alle typer klær man finner vaskelapper. For eksempel finner man ikke dette på sokker.

På vaskelappen er det vanligvis beskrevet hva plagget er laget av, en beskrivelse av hvordan det skal vaskes og vedlikeholdsmerking (symbolmerking, vaskesymboler) som består av standard symboler for vaskemetode, rensing, tørking, stryking, pressing og rulling av plagget.

Ordet vaskeseddel brukes også om vaskeanvisning eller en liste over tøy som sendes til et vaskeri.

Vaskeseddel kan på norsk, som på tysk, også brukes om lapper og meldinger  som forlag sender med ei ny bok til bokhandlere og aviser der innholdet i boka blir kort beskrevet.

## Se også
* Etikett
*Vedlikeholdsmerking

## Referanser
Norddalstunnelen

**Norddalstunnelen** er en veitunnel på fylkesvei 614 i Kinn kommune i Vestland. Tunnelen er 326 meter lang og går gjennom Nykken langs Haukåvatnet.

## Se også
*Haukåtunnelen
*Veitunneler i Norge

## Referanser
Tornadoutbruddet i Texas i 1997

**Tornadoutbruddet i Texas i 1997** var et uvanlig tornadoutbrudd i de sentrale delene av Texas som inntraff den 27. mai 1997. F5-tornadoen som rammet byen Jarrell drepte 27 mennesker av en befolkning på 1319. Tornadoen var 1,2 kilometer bred og tilbakela en distanse på 12,2 kilometer. Double Creek Estates, en bydel i Jarrell, ble bokstavelig talt utslettet idet 38 hus og husvogner ble ødelagt. 

## Meteorologisk hendelsesforløp
Tidlig om morgenen den 27. mai utviklet et stort stormsystem seg over østre deler av Oklahoma og vestre deler av Arkansas. Vindforhold den dagen førte til at supercellen bevegde seg mot sørvest, hvilket er veldig uvanlig. Enda en ting som var uvanlig denne dagen var den ekstreme ustabiliteten i atmosfæren i dette området. 

## Bekreftede tornadoer

## F5-tornadoen i Jarrell
Denne tornadoen var i begynnelsen en svak og tynn tornado som dannet seg i nærheten av Bell-Williamson County, men utviklet seg ganske raskt til en 1,2 kilometer bred tornado cirka klokken 3:45 PM CDT. 

De første ødeleggelsene skjedde tre minutter senere klokken 3:48 PM CDT nordvest i Jarrell idet tornadoen traff Double Creek Estates. Senere bevegde den seg inn i en skog før den forsvant etter å ha ødelagt flere trær. 

Gress og jord i åkrer i nærheten av Jarrell ble revet ut av bakken ned til en dybde av 50 cm. Idet tornadoen krysset veiene utenfor Jarrell, så ble 150 meter med asfalt revet opp. 

Omtrent 40 bygninger ble fullstendig ødelagt av tornadoen og dusinvis av biler ble løftet opp og kastet mer enn en kilometer gjennom luften. Mange forskere, etter å ha sett på skadene fra luften, vurderte Jarrell-tornadoen til å være den mest voldsomme tornadoen de hadde sett, med tanke på skadeomfanget. Mesteparten av hjemmene i tornadoen sin bane var godt konstruert og boltet til fundamentene sine, men til tross for det så ble bare grunnmuren til husene stående igjen. Flere familier ble fullstendig utslettet i tornadoen.

27 mennesker døde i bydelen Double Creek, og i tillegg til det ble 300 storfe drept i stormen. 

Omtrent 10 minutter før den største tornadoen inntraff, så rapporterte øyenvitner om flere tornadoer nord og vest for Jarrell.

## Referanser